
ประกาศสภาเทศบาลตำบลบ้านนา
เรื่อง   รายงานการประชุมสภาเทศบาลตำบลบ้านนา  
สมัยสามัญ สมัยที่ ๒ ประจำปี  ๒๕๖๑
……………………………………………

ตามระเบียบกระทรวงมหาดไทยว่าด้วย  ข้อบังคับการประชุมสภาท้องถิ่น พ.ศ.  ๒๕๔๗  หมวด  ๒  ข้อ ๓๓ วรรคสี่ ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย  ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ นั้น

		ดังนั้นจึงปิดประกาศรายงานการประชุมสภาเทศบาลตำบลบ้านนา สมัยสามัญ  สมัยที่ ๒ ประจำปี พ.ศ.๒๕๖๑  เมื่อวันที่ ๒๓ มิถุนายน พ.ศ. ๒๕๖๑  ซึ่งสภาเทศบาลตำบลบ้านนา มีมติรับรองแล้วเมื่อวันที่ 2๔ สิงหาคม พ.ศ. ๒๕๖๑ รายละเอียดปรากฏตามสำเนารายงานการประชุมแนบท้ายประกาศนี้
		จึงประกาศให้ทราบโดยทั่วกัน
ประกาศ  ณ วันที่ ๒๔ สิงหาคม พ.ศ. ๒๕๖๑

จำรูญ ผอมดำ
(นายจำรูญ ผอมดำ)
ประธานสภาเทศบาลตำบลบ้านนา

























(สำเนา)
รายงานการประชุมสภาเทศบาลตำบลบ้านนา
สมัยสามัญ สมัยที่ ๒ ประจำปี พ.ศ. ๒๕๖๑
เมื่อวันพุธที่ ๒๗ มิถุนายน ๒๕๖๑
ณ ห้องประชุมสภาเทศบาลตำบลบ้านนา
รายชื่อผู้เข้าประชุม

	ลำดับที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายจำรูญ     ผอมดำ
	ประธานสภาเทศบาล
	จำรูญ     ผอมดำ
	

	๒
	นายปรีชา   นิ่มดำ
	รองประธานสภาเทศบาล
	ปรีชา   นิ่มดำ
	

	๓
	นายปลอด   ทองคง   
	สมาชิกสภาเทศบาล เขต ๑
	-
	ลา

	๔
	นายคม    วิรัตน์
	สมาชิกสภาเทศบาล เขต ๑
	นายคม      วิรัตน์
	

	๕
	นายจรัญ  หอยมณี
	สมาชิกสภาเทศบาล เขต ๑
	นายจรัญ  หอยมณี
	

	๖
	นายประจวบวิสุทธ์ จันทร์ตรี
	สมาชิกสภาเทศบาล เขต ๑
	ประจวบวิสุทธ์ จันทร์ตรี
	

	๗
	นายประทีป  อินทรโม
	สมาชิกสภาเทศบาล เขต ๑
	ประทีป  อินทรโม
	

	๘
	นางสุนันทา   แก้วเพ็ง
	สมาชิกสภาเทศบาล เขต ๑
	สุนันทา         แก้วเพ็ง
	

	๙
	นายอุทิศ   สุตะนุกะมัง
	สมาชิกสภาเทศบาล เขต๒
	นายอุทิศ     สุตะนุกะมัง
	

	๑๐
	นายกิตติกร นวลจันทร์
	สมาชิกสภาเทศบาล เขต๒
	กิตติกร นวลจันทร์

	นายจำนงค์   อนุศิริ
	สมาชิกสภาเทศบาล เขต๒

	นายบุญน้อย  เกื้อวงค์

	-
	ลา

	๑๓
	นางสาวนิภาพร บุญสีสม
	เลขานุการสภาเทศบาล
	-
	ลา

	9

	10

	จำรัส  นิลจันทร์
	


				
เริ่มประชุมเวลา	๑๓.๓๐ น.
	บัดนี้ ถึงกำหนดเวลานัดประชุมแล้ว เลานุการสภาได้ตรวจสอบรายชื่อสมาชิกสภาเทศบาลตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงเชิญประธานสภา ดำเนินการประชุมตามระเบียบวาระดังนี้		 
							
ระเบียบวาระที่ ๑	เรื่องที่ประธานแจ้งให้ที่ประชุมทราบ
ประธาน			   เรียน ท่านสมาชิกผู้ทรงเกียรติ  และหัวหน้าส่วนราชการเทศบาลตำบลบ้านนาครับ 
1.1 วันนี้เลขานุการสภาลา  ขอให้ที่ประชุมได้พิจารณาเสนอชื่อผู้มาปฏิบัติหน้าที่เลขานุการสภาชั่วคราวขอเชิญครับ	
นายจรัญ หอยมณี	   เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				   เทศบาลตำบลบ้านนาครับ	
	กระผมขอเสนอ นายมนพพร เขมะวนิช เป็นเลขานุการสภาชั่วคราวครับ
ประธาน	ขอผู้รับรองครับ  ผู้รับรองถูกต้องนะครับ มีสมาชิกท่านใดจะเสนอชื่อเพิ่มเติมไหมครับ  ไม่มี
นะครับ สรุปได้ว่าที่ประชุมมีมติให้ นายมนพพร เขมะวนิช เป็นเลขนุการชั่วคราวครับขอเชิญนายมนพพร เขมะวนิช ปฏิบัติหน้าที่เลขานุการสภาครับ ขอเชิญเลขานุการสภาครับ

1.๒ วันนี้มีสมาชิกลาการประชุมจำนวน ๒ ท่าน คือนายบุญน้อย  เกื้อวงค์และ                 นายปลอด   ทองคง ครับ                                

	1.๓ การรับฟังความคิดเห็นต่อร่างพระราชบัญญัติการเลือกตั้งสมาชิกสภาท้องถิ่นหรือผู้บริหาร   ท้องถิ่น พ.ศ. .....(ร่างแรก)ผ่านการพิจารณาของคณะกรรมการกฤษฎีกา(คณะพิเศษ) กรมส่งเสริมฯพิจารณาแล้วเห็นว่า เพื่อเป็นประโยชน์ต่อการแก้ไขปรับปรุงร่างพระราชบัญญัติดังกล่าว และเป็นการรับฟังความคิดเห็นของ อปท.และผู้มีส่วนเกี่ยวข้องได้ให้ความคิดเห็นต่อร่างพระราชบัญญัติดังกล่าว เพื่อรวบรวมข้อมูลจัดส่งกรมส่งเสริมการปกครองส่วนท้องถิ่นต่อไป          	                                                          1.๔ 	รายงานการติดตามและประเมินผลแผนพัฒนา ประจำปีงบประมาณ ๒๕๖๑       (ครั้งที่๑/รอบเดือนเมษายน ๒๕๖๑)  ตามที่ผู้บริหารได้จัดทำเป็นรูปเล่มส่งมายังประธานสภาแล้วนั้น และประธานสภาก็ได้จัดส่งเอกสารไปยังสมาชิกล่วงหน้าก่อนวันประชุมสภาท่านสมาชิกได้อ่านลงไปในรายละเอียดของคณะกรรมการติดตามและประเมินผลแผนพัฒนา ประจำปีงบประมาณ ๒๕๖๑ แล้วนะครับ            
มติที่ประชุม	ที่ประชุมรับทราบ
			
ระเบียบวาระที่ ๒	เรื่องรับรองรายงานการประชุม
-เรื่องรับรองรายงานการประชุมสภาเทศบาลตำบลบ้านนา สมัยวิสามัญ สมัยที่ ๑ ประจำปี         พ.ศ. 25๖๑  เมื่อวันจันทร์ที่  ๓๐ เมษายน  25๖๑
ประธาน	เชิญเลขานุการสภา	  

เลขานุการสภา	ตามที่สภาเทศบาลตำบลบ้านนาได้ประชุมสภา สมัยวิสามัญสมัยที่ ๑ ประจำปี พ.ศ. 25๖๑  เมื่อวันจันทร์ที่ ๓๐ เมษายน  25๖๑ เวลา ๑๓.๓๐ น. ณ ห้องประชุมสภาเทศบาลตำบลบ้านนานั้น บัดนี้ ฝ่ายเลขานุการสภาเทศบาลตำบลบ้านนา ได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณาและ รับรองรายงานการประชุม(ข้อ ๓๓)

ประธาน	 สมาชิกสภาเทศบาลท่านใดประสงค์จะแก้ไขเพิ่มเติมในรายงานการประชุม ขอเชิญครับ

เลขานุการสภา	-ไม่มี-

ประธาน	เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ
เลขานุการสภา	รับรอง	 9	เสียง
	ไม่รับรอง	   -	เสียง
	งดออกเสียง	   ๑	เสียง

ระเบียบวาระที่ ๓   	เรื่องอื่นๆ 

ประธาน	มีสมาชิกท่านใดจะอภิปราย สอบถาม หรือเสนอแนะในวาระอื่นๆ ขอเชิญครับขอเชิญรองศรัญญู ครับ  

นายศรัญญู ชูเกลี้ยง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       		เทศบาลตำบลบ้านนาครับ
	กระผมขอประชาสัมพันธ์เรื่องต่างๆ ดังนี้ครับ 
๑.ตลาดเกษตรรับสมัครผู้ถือหุ้นๆละ ๑๐๐ บาท แต่ไม่เกิน ๕๐ หุ้น หมดเขต ๒๙ มิถุนายน ๒๕๖๑
๒.บ้านนาโมเดล หลังที่ ๓ ช่วยเหลือนายยก ขุนปาน และนางคล้าย ขุนปาน เป็นผู้สูงอายุในหมู่ที่ ๑ ซึ่งได้รับการบริจาคไม้สร้างบ้านจากอาจารย์แผ้ว รอดไฝ ขณะนี้ดำเนินการไปได้ประมาณ ๙๐ เปอร์เซ็นแล้ว
๓. งานวิ่งข้ามเขาพับผ้า ซุปเปอร์ฮาล์ฟมาราธอน ในวันที่ ๕ สิงหาคม ๒๕๖๑ ได้ประชุมหารือผู้รับผิดชอบเป็นด้านๆ โดยนายกเทศมนตรีออกคำสั่งแต่งตั้งในการรับผิดชอบ
๔. ขอบคุณผู้เข้าร่วมเดินขบวนพาเหรดงานกาชาดจังหวัดพัทลุง เมื่อวันที่ ๑๕ ที่ผ่านมา

ประธาน	ขอบคุณท่านรองศรัญญูครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญ     คุณจรัญ หอยมณี ครับ  

นายจรัญ หอยมณี	ผมมีข้อเสนอแนะ๓ เรื่องดังนี้ครับ
	๑.เรื่องไฟฟ้าสาธารณหมู่ที่๖ อยากให้เร่งสำรวจ
๒.อัคคีภัย เกิดไฟไหม้บ้านของราษฎรหมู่ที่๖ นายสุวิทย์ บุญขัน ขอความอนุเคราะห์ช่วยเหลือ๓.งานวิ่งข้ามเขาพับผ้า ซุปเปอร์ฮาล์ฟมาราธอน ในวันที่ ๕ สิงหาคม ๒๕๖๑ อยากให้ ประชาสัมพันธ์ให้แม่ค้าพ่อค้ามาขายอาหารในพื้นที่ให้มากๆเพื่อความสะดวกกับนักกีฬา		
ประธาน	ขอบคุณ คุณจรัญ หอยมณี ครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญคุณคม วิรัตน์ ครับ

นายคม วิรัตน์		   เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				   เทศบาลตำบลบ้านนาครับ 
	ผมมีข้อเสนอแนะ๒ เรื่องดังนี้ครับ
	๑.เรื่องกิ่งไม้ที่มีความเสี่ยงต่อการที่จะหล่นลงมาทำอันตรายต่อเด็กที่ศูนย์พัฒนาเด็กเล็ก   บ้านนาวง
	๒.ล้อยางรถยนต์ที่ตั้งอยู่บริเวณศูนย์พัฒนาบ้านนาวงมีน้ำขังอยู่อาจจะมีลูกน้ำยุงลายได้

ประธาน	ขอบคุณ คุณคม วิรัตน์ครับ มีสมาชิกท่านใดจะอภิปราย หรือเสนอแนะ ขอเชิญครับ ขอเชิญคุณสุทิน สุขแสง ครับ

นายสุทิน สุขแสง	   	    เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				    เทศบาลตำบลบ้านนาครับ 
	ขอให้ทุกท่านอภิปราย หรือเสนอแนะอย่างเต็มที่ครับแม้ว่าวันนี้ท่านนายกได้ติดภารกิจแต่ท่านมอบหมายไว้กับรองนายก ทุกเรื่องทีตอบได้จะตอบที่ประชุม ที่ตอบไม่ได้จะนำเข้าที่ประชุมประจำเดือนของหัวหน้าส่วนครับ
	-ตามที่เทศบาลตำบลบ้านนา ได้จัดทำร่างเทศบัญญัติงบประมาณรายจ่ายประจำปีงบประมาณ พ.ศ.๒๕๖๒นั้น ขอให้สมาชิกเสนอสนับสนุนข้อมูลทั้ง ๒ เขต
	-ท่านนายกมีแนวคิดที่จะทำจัดสร้างหลังคาสนามฟุตซอลหมู่ที่ ๓
	-เรื่องไฟฟ้าสาธารณหมู่ที่๖ จะให้เจ้าหน้าที่ออกสำรวจ
	-อัคคีภัย เกิดไฟไหม้บ้านของราษฎรหมู่ที่๖ นายสุวิทย์ บุญขันจะเร่งพิจารณาให้การช่วยเหลือ
	-เรื่องกิ่งไม้ที่มีความเสี่ยงต่อการที่จะหล่นลงมาทำอันตรายต่อเด็กที่ศูนย์พัฒนาเด็กเล็ก      บ้านนาวง
	ล้อยางรถยนต์ที่ตั้งอยู่บริเวณศูนย์พัฒนาบ้านนาวงมีน้ำขังอยู่จะลงไปสำรวจด้วยตัวเอง
ประธาน	ขอบคุณ คุณสุทิน สุขแสง ครับ มีสมาชิกท่านใดจะอภิปราย หรือเสนอแนะ ขอเชิญครับ     ขอเชิญคุณจรัญ หอยมณี ครับ

นายจรัญ หอยมณี	ผมเห็นด้วยกับการจัดสร้างหลังคาสนามฟุตซอลหมู่ที่ ๓ หากไม่มีหลังคาสนามฟุตซอล พื้นยางเสื่อมเร็วขึ้น หากสมาชิกไปสังเกตการณ์ดูจะเห็นได้ว่าเยาวชนไปเล่นกีฬากันมากทุกวัน      เห็นแล้วเป็นปลื้ม ขอบคุณครับ
ประธาน	ขอบคุณ คุณจรัญ หอยมณีครับ มีสมาชิกท่านใดจะอภิปราย หรือเสนอแนะ ขอเชิญครับ     ขอเชิญคุณประจวบวิสุทธ์ ครับ

นายประจวบวิสุทธ์ จันทร์ตรี เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				   เทศบาลตำบลบ้านนาครับ 
	ผมมีข้อสอบถามเรื่องการบริหารจัดการ การจัดเก็บขยะตอนนี้เป็นอย่างไรจากการล่าช้ากว่าปกติจะได้เป็นข้อมูลเพื่อนำเสนอต่อพี่น้องประชาชนขอบคุณครับ
ประธาน	ขอบคุณ คุณประจวบวิสุทธ์ จันทร์ตรีครับ ครับขอเชิญรองศรัญญู ครับ

นายศรัญญู ชูเกลี้ยง	-การจัดเก็บขยะชุมชนใต้ปลิง หมู่ที่ ๑ สอบถามพนักงานทราบว่า จัดเก็บไปตามปกฏิทิน คือ วันจันทร์ และวันพฤหัสบดี แต่วันนั้นขยะเต็มก่อนเลยไปจัดเก็บวันถัดไปคือพรุ่งนี้
	-ศูนย์พัฒนาเด็กเล็กปัจจุบันในเชิงปริมาณเกินเป้าที่กำหนดไว้สร้างความพอใจให้กับเทศบาล มีการพัฒนาครู และปรับภูมิทัศน์ อาหารประเภทผักปลอดสารพิษได้จากประชากรในพื้นที่ อาคารสถานที่สวยงามไปได้ดี ขณะที่ศูนย์พัฒนาเด็กเล็กบ้านนา เด็กเกิดโรคมือเท้าปากก็ให้สาธารณสุขเข้ามาดูแลอย่างละเอียดก่อนจะปิดไปก่อนเพื่อสร้างความเชื่อมั่นให้กับผู้ปกครองในส่วนของศูนย์พัฒนาเด็กเล็กนาวง ที่มีกิ่งไม้ที่เสี่ยงกับเด็กๆจะจัดการเร่งด่วน และล้อยางจะได้ทรายมาใส่ไว้ให้เต็ม
	-กองคลังตอนนี้ มีเจ้าหน้าที่จำนวน ๒ คนที่ทำหน้าที่จัดทำแผนที่ภาษีของตำบลบ้านนาเพื่อสะดวกในการจัดเก็บ, ในการเบิกจ่ายนั้นกองคลังมีบุคลากรจำนวนน้อยถ้าเทียบกับที่อื่น 
	-การกำจัดขยะอินทรีย์โดยการตัดก้นถังแล้วฝังเพื่อนำขยะอินทรีย์ไปใส่เมื่อเต็มแล้วถอดออกย้ายที่เพื่อฝังใหม่ทำแบบนี้ไปเรื่อยๆจะได้เป็นปุ๋ยให้กับต้นไม้ เพราะจากการสำรวจปริมาณขยะในจังหวัดพัทลุงพบว่าเป็นขยะอินทรีย์มีเกิน ๕๐เปอร์เซ็นต์ก็อยากให้ทุกท่านช่วยประชาสัมพันธ์เรื่องนี้ด้วย ขอบคุณครับ
ประธาน	ขอบคุณ ท่านรองศรัญญูครับ  ขอเชิญประจวบวิสุทธ์ จันทร์ตรี ครับ
นายประจวบวิสุทธ์ จันทร์ตรีปัญหาเรื่องขยะเกิดหลายครั้ง วันนี้เต็มพรุ่งนี้ไปเก็บไม่ใช่การแก้ปัญหา พยายามให้ตรงกับตารางที่กำหนดไว้เพราะตอนนี้ชาวบ้านบริหารเรื่องนำขยะมาวางหน้าบ้านได้แล้ว เสนอว่าเมื่อขยะเต็มก็ให้เพิ่มรอบ หรือนำเก็บเป็นจุดย่อย ขอบคุณครับ
ประธาน	ขอบคุณ ท่านประจวบวิสุทธ์ จันทร์ตรีครับ  ขอเชิญคุณสุนันทา แก้วเพ็ง ครับ
นางสุนันทา แก้วเพ็ง	ดิฉันขอปรึกษาหารือคะ อยากให้เทศบาลเพิ่มรถจัดเก็บขยะอีก ๑ คัน เพื่อครอบคลุมทั้ง ๒เขตและถ้าเป็นไปได้อยากให้มีรถดูดส้วมด้วยเพราะจากการที่รถอื่นมาบริการคิดในราคาที่แพงมากเพราะชาวบ้านเหมือนกับโดนหลอกจากการเข้าใจผิดเรื่องอัตราเรียกเก็บ ขอบคุณคะ
ประธาน	ขอบคุณ คุณสุนันทา แก้วเพ็ง ครับ  ขอเชิญท่านรองสุทิน สุขแสง ครับ
นายสุทิน สุขแสง	1 เรื่องรถขยะเรื่องนี้ขอฝากให้ปลัดเทศบาล หัวน้าสำนักปลัดกำชับเจ้าหน้าที่ด้วย,  ส่วนเรื่องจัดซื้อรถจัดเก็บขยะเพิ่มนั้นคงยังไม่พร้อมตอนนี้ทางผู้บริหารต้องรักษาวินัยทางการเงิน เพราะยังผ่อนหนี้ที่กู้ยืมซื้อรถจัดเก็บขยะคันก่อนให้กับทางธนาคาร ธกส.ยังไม่หมดตามสัญญา 
	๒ เรื่องรถดูดส้วมนั้นเทศบาลตำบลไม่ค่อยมีกันจะเห็นว่าจะมีของเทศบาลเมือง แต่ขึ้นอยู่การจัดทำประชาคมแผนฯในตำบลบ้านนาว่าอยู่ในความต้องการระดับต้นๆหรือไม่ ขอบคุณครับ
ประธาน	ขอบคุณ ท่านรองสุทิน สุขแสง ครับ  ขอเชิญคุณมพมพร เขมะวนิช ครับ
นายมนพพร เขมะวนิช	   เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				   เทศบาลตำบลบ้านนาครับ กระผมมี ๒ เรื่องที่จะแจ้งและเพื่อประชาสัมพันธ์ครับ
	๑.จากการเกิดวาตภัยในพื้นที่ตำบลบ้านนาที่ผ่านมา บ้านที่อยู่อาศัยเสียหาย ๑๐ กว่ารายนั้น อยากให้ประชาสัมพันธ์ทำความเข้าใจให้ประชาชน ตัดแต่งกิ่งไม้ที่อยู่ใกล้บ้านกันทุกบ้าน    เพื่อลดความเสี่ยงที่จะเกิดขึ้น 
	๒.เรื่องการเกิดอัคคีภัยหลังเดียวของนายสุวิทย์ บุญขันนั้นในระเบียบไม่เปิดให้ในการใช้งบประมาณพราะไม่เป็นสาธารณภัย ก็ต้องหาทางช่วยเหลือกันโดยวิธีอื่นๆ ครับ ขอบคุณครับ 
ประธาน	ขอบคุณ คุณมนพพร เขมะวนิช ขอบคุณท่านรองนายก ขอบคุณ สมาชิกทุกท่านที่มาประชุมในวันนี้  สำหรับวันนี้เราประชุมกันพอสมควรแล้วขอปิดอภิปราย ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ

                       	   เลิกประชุมเวลา  ๑๕.00 น.

    สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่ ๒๔ สิงหาคม ๒๕๖๑
                                 จึงลงลายมือชื่อไว้เป็นหลักฐาน

				        ประธานสภาเทศบาลตำบลบ้านนา

ประกาศสภาเทศบาลตำบลบ้านนา

              ประกาศสภาเทศบาลตำบลบ้านนา   เรื่อง   รายงานการประชุมสภาเทศบาลตำบลบ้านนา     สมัยสามัญ สมัย ที่  ๒  ประจำปี   ๒๕๖๑   ……………………………………………     ตามระเบียบกระทรวงมหาดไทยว่าด้วย  ข้อบังคับการประชุมสภาท้องถิ่น พ . ศ .   ๒๕๔๗    หมวด   ๒   ข้อ  ๓๓  วรรคสี่ ให้เลขานุการสภาท้องถิ่นปิดประกาศรายงานการประชุมที่สภาท้องถิ่นมีมติรับรองแล้วในที่เปิดเผย  ณ  สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ นั้น      ดังนั้นจึงปิดประกาศรายงานการประชุมสภาเทศบาลตำบลบ้านนา สมัยสามัญ  สมัย ที่  ๒  ประจำปี พ . ศ . ๒๕๖๑   เมื่อ วันที่  ๒๓  มิถุนายน พ . ศ .  ๒๕๖๑     ซึ่งสภาเทศบาลตำบลบ้านนา   มีมติรับรองแล้วเมื่อวัน ที่  2 ๔  สิงหาคม   พ . ศ .  ๒๕๖๑  รายละเอียดปรากฏตามสำเนารายงานการประชุมแนบท้ายประกาศนี้      จึงประกาศให้ทราบโดยทั่วกัน  ประกาศ  ณ วันที่  ๒๔  สิงหาคม พ . ศ .  ๒๕๖๑     จำรูญ ผอมดำ   ( นาย จำรูญ ผอมดำ )   ประธานสภาเทศบาลตำบลบ้านนา                                              

